มื้อนี้กินฟรีค่ะ 555 พอดีพี่ชายพามาเลี้ยง เพราะซื้อ deal จาก Groupon ได้ในราคาหัวละ 569 บาท จากราคาเต็ม 1,400 บาท ดูจากราคาเต็มและรีวิวอื่นๆ นี่บอกเลยค่ะว่าคาดหวังมากว่าบุฟเฟ่ต์มื้อนี้ต้องอร่อยแน่ๆ มีกุ้ง กั้ง หอยเผาทานได้ไม่อั้น

Dine@7 เป็นห้องอาหารบนชั้น 7 ของโรงแรม Majestic Grande Hotel ในซอยสุขุมวิท 2 เข้าไปไม่ลึกจะอยู่ทางด้านขวามือ

กัปตันที่ดูแลก็อัธยาศัยดี และจริงๆแล้วพนักงานก็บริการดีเลยค่ะ ติดอยู่อย่างเดียวเรื่องอาหารนี่ล่ะค่ะ อะไรเป็นยังไงบ้างมาดูกันเลย
- มุม บาร์บีคิว มุ่งหน้าไปมุมนี้เป็นมุมแรกค่ะ เนื่องจากมีกุ้ง กั้ง หอยเผา และเนื้อย่าง กำลังจะสั่งพนักงานที่ให้บริการอยู่จุดนั้นบอกว่ากั้งกระดานวันนี้ของไม่เข้า (แป่ววผิดหวังไป 1 ดอกละค่ะ) เลยสั่งกุ้งเผา และเนื้อ tenderloin ย่างไป สิ่งที่ได้มาคือกุ้งหัวดำๆตัวผอมๆบ่งบอกถึงความไม่สด ที่สำคัญน้ำจิ้มซีฟู้ดก็ไม่แซ่บบ T_T 
ส่วนเนื้อย่างโอเคเลยค่ะ แม้จะเหนียวนิดนึงแต่ก็ถือว่าเป็น 1 ใน 2 เมนูที่อร่อยสำหรับมื้อนี้ โซนนี้มีไส้กรอกหมู ไส้กรอกลูกวัวด้วย ส่วนตัวแล้วไม่ได้ทาน แต่คนที่บ้านบอกว่าแป้งเยอะเนื้อเละๆ
- ในไลน์บุฟเฟ่ต์ ก็มีอาหารญี่ปุ่น สลัด ซุป อาหารอิตาเลี่ยน และไทย ซึ่งรสชาติอร่อยแบบไม่สุด ต้องมีขาดนู่นขาดนี่เกือบทุกรายการ รสชาติไม่ถูกปาก อาจจะเน้นปรุงให้คนต่างชาติทาน แต่มี 2 อย่างที่ชอบค่ะ คือปลาแซลมอนดิบและยำสาหร่ายญี่ปุ่น เติมหลายรอบเลยค่ะ โซนอาหารไทยน้ำพริกจริงๆก็อร่อยนะคะ วันที่ไปเป็นน้ำพริกมะขามและน้ำพริกปลาแห้ง ส่วนอาหารประเภทยำในโซนนี้ทุกอย่างออกหวานหมด
- โซนของหวาน ไอศครีมมี 4 รสชาติแบบเบๆคือ ช็อคโกแลต สตรอเบอรี่ วนิลา มะนาว ซึ่งคิดว่าตัวถังที่ใช้เก็บไม่ค่อยเย็นทำให้เนื้อไอศกรีมเหลวมากทีเดียว แทบจะไม่ต้องใช้แรงตักกันเลยก็ว่าได้ แต่รสชาติโอเคแล้วก็ topping อร่อยค่ะ เป็น almond ฝาน กรุบๆดีค่ะ custard ผลไม้ และขนมไทยก็อร่อยค่ะ

ที่นี่มีบริการไวน์ฟรีคนละแก้ว ใครไม่ทานไวน์สามารถเปลี่ยนเป็นน้ำส้มคั้นได้ค่ะ

ภายในร้านคนทานเยอะมาก และคนต่างชาติเยอะพอสมควร เข้าใจว่าราคาที่ลดนี้ลดอยู่เรื่อยๆ ถ้าเทียบกับโรงแรมอื่นที่ลดแล้วราคาใกล้เคียงกันมีโรงแรมอื่นที่อร่อย (มีเนื้อแกะอย่างดี) และของมีคุณภาพมากกว่านี้ค่ะ